Mao-puku

Mao-puku, tai myös Zhongshan (kiinaksi 中山装, Zhōngshān zhuāng), on kiinalainen miesten käyttämä puku. Se on saanut nimensä Kiinan johtajan Mao Zedongin mukaan.

Puvun alkuperä voidaan jäljittää 1920-luvulle Sun Yat-seniin ja tämän nationalistihallintoon. Tavoitteena oli luoda puku, joka olisi moderni, mutta kuitenkin kiinalainen. Mallia haettiin armeijan ja koulujen univormuista sekä länsimaisista puvuista..

Mao-puku koostuu välistä housuista ja tunikaa muistuttavasta takista. Väriltään se on joko harmaa, oliivinvihreä tai tummansininen. Puvun tunnusomainen piirre ovat takissa olevat neljä isoa taskua..

Huolimatta historiastaan ennen Kiinan kansantasavallan syntymistä puku liitetään nykyään erittäin vahvasti juuri Maoon ja kommunismiin. Puku on säilyttänyt suosionsa myös kulttuurivallankumouksen jälkeen. Yksi syy tälle on se, että sen katsotaan symboloiman uutta, keisariajan jälkeistä, Kiinaa.. Mao-puku on myös levinnyt muihin kommunistisiin maihin, kuten Vietnamiin, Kambodžaan ja Pohjois-Koreaan. 2010-luvulta alkaen, Xi Jinpingin noustua valtaan, puku on jopa noussut uuteen suosioon kiinalaisten virkamiesten keskuudessa.

Galleria

Lähteet 

Takit
Kiinalainen kulttuuri